cyanic-selkie/wikianc huggingface dataset:
Grønlia
I samband med salet, skreiv han eit brev 6. april 1839, der han skildrar koss eigedomen hans kan utvidast og gjerast om til terassehage ned mot sjøen. Han meiner at hytta kan tene som ein paviljong. Det finst ei teikning som etter tradisjonen skal vera av denne hytta. Ho har nettopp form som ein firkanta paviljong. Hytta var raudmåla, hadde berre eitt rom og ein liten gang. Ho må ha høvd dårleg som vinterbustad, for Wergeland skriv i brev om «Grønlikulden».
Supermarine Spitfire
Supermarine Spitfire er eit britiskprodusert einsetars jagarfly, nytta av Royal Air Force og mange andre allierte under den andre verdskrigen og fram til 1950-åra. Flyet fekk legendestatus etter slaget om Storbritannia og vart bygd i mange variantar.
Surrender av Elvis Presley
Andre versjonar
• 1981: Danny Mirror & The Jordanaires
Grønlia
Midt på 1800-talet bygde konsul Lorentz Meyer eit herskapshus i Grønlia nede ved sjøen. Det låg som eit landemerke i nokre år. Det vart kalla «Alunverket» til minne om den nedlagde industriverksemda. Huset vart rive i samband med jernbaneutbygginga.
Supermarine Spitfire
Spitfire i norsk teneste
To norske jagarskvadronar vart etablert i England under den andre verdskrigen: 331 skvadron den 21. juli 1941 og 332 skvadron den 15. januar 1942. Begge vart etterkvart sett opp med Spitfire. Loggbøker fortell at desse to skvadronane skaut ned 116 fiendtlege fly, 34 sannsynlege nedskotne og 124 skada. I 1943 var 331 den høgaste og 332 den 4. høgaste skårande av alle RAF sine jagerskvadronar.
Surrender av Elvis Presley
Andre versjonar
• 1988: Ty Tender & The Rockin' Fifties
Grønlia
Det var gjort store inngrep i fjordidyllen då Smålensbanen, dvs. Austfoldbanen, vart bygd i 1877. I dei aller siste åra er raseringa bortimot total for skuld veg- og tunnelbygging under Bjørvika.
Supermarine Spitfire
Spitfire i norsk teneste
Etter krigen flytta begge skvadronane til Noreg. 332 skvadronen med Spitfire vart den første norske flyavdeling som fekk fast opphald på Værnes Flystasjon.
Den siste norske eininga som nytta Spitfire i teneste var Luftforsvarets Fotoving. Vingen hadde delvis tilhald på Kjevik Flystasjon i åra etter krigen. Den disponerte tre blåmalte PR Mk. XI, ein variant av Spitfire som var spesialbygd for fotorekognosering. Fotovingen vart lagd ned den 26. mars 1954. Den siste flyginga med Spitfire i operativ teneste i Noreg, skjedde dagen før.
Den vesle løva
Det finst 37 stjerner som er meir lyssterk enn tilsynelatande storleik 6,5 i stjernebiletet og tre som er meir lyssterk enn 4,5.
Karakteristikk
Stjernebiletet består av eit mørkt område med ein trekant av stjerner som så vidt er synlege for det nakne auga i gode tilhøve. Det grensar til Den store bjørnen i nord, Gaupa i vest, Løva i sør og hjørnet av Krepsen i sørvest. Dei offisielle grensene til stjernebiletet vart teikna av Eugène Delporte i 1930. Den vesle løva er det 64. største av dei 88 stjernebileta og dekkjer eit areal på 232,0 kvadratgrader, eller 0,562 prosent av himmelen.
Surrender av Elvis Presley
Andre versjonar
• 1990: The Residents
Den vesle løva
Stjerner
Det er berre tre stjerner i stjernebiletet som er lysare enn storleiksklasse 4,5, og 37 stjerner som har storleiksklasse meir lyssterk enn 6,5. Den vesle løva har ikkje ei stjerne med nemninga Alfa fordi Baily gjorde feil og gav berre ein gresk bokstav til ei stjerne, Beta. Det er uklårt om han meinte å gje 46 Leonis Minoris ei Bayernemning, sidan han noterte at Beta og 46 Leonis Minoris hadde kring same lysstyrke i katalogen sin. Han døydde før han fekk godt igjennom katalogen sin.
Surrender av Elvis Presley
Andre versjonar
• 1992: Peter Hofmann
• 1992: The Cliffters
Den vesle løva
Stjerner
Med ein storleiksklasse 3,8 er den mest lyssterke stjerna i Den vesle løva ei oransje kjeme med spektralklasse K0III kalla 46 Leonis Minoris eller Praecipua; fargen er lett å sjå gjennom kikkert. Ho ligg 95 lysår frå jorda, og har kring 32 gonger så stor lysstyrke og er 8,5 gonger så stor som sola. Ho vart òg katalogisert og namngjeven O Leonis Minoris av Johann Elert Bode, som har blitt mistolka som Omicron Leonis Minoris. Forvirrande er det òg at stjerna har eigennamnet Praecipua, som verkar å ha opphavleg blitt gjeve til 37 Leonis Minoris i 1814 i Palermo-katalogen til Giuseppe Piazzi, som feilaktig gav dette namnet til den sistnemnde stjerna.
Surrender av Elvis Presley
Andre versjonar
• 1995: Helmut Lotti
• 1995: Stephen Ackles
Den vesle løva
Stjerner
Beta Leonis Minoris er ei dobbeltstjerne. Primærstjerna er ei kjempestjerne med spektralklasse G8 og tilsynelatande storleiksklasse 4,4. Ho hra kring dobbelt så stor masse, 7.8 gonger så stor radius og er 36 gonger så lyssterk som sola. Den primære og den sekundære er skilde av 11 bogesekund og den sekundære er ei gulkvit hovudseriestjerne med spektralklasse F8. Dei to går i bane rundt eit felles massesentrum kvart 38,62 år, og ligg 154 lysår frå solsystemet.
Kring 98 lysår borte og kring 10 gonger så lyssterk som sola, ligg 21 Leonis Minoris. Ho er ei raskt roterande, kvit hovudseriestjerne, som spinn kring aksen sin med ein perioden mindre enn 12 timar, og er særs flattrykt. Ho har ein midlare tilsynelatande storleiksklasse 4,5 og spektralklasse A7V, og er ein Delta Scuti-variabel. Desse er korte (seks timar på det meste) pulserande stjerner som har blitt nytta som standardlyskjelde og vert studert innan asteroseismologoi.
Surrender av Elvis Presley
Andre versjonar
• 2000: Las Vegas Impersonators
Den vesle løva
Stjerner
SU og SV Leonis Minoris eller 10 og 11 Leonis Minoris, er gule kjemper med spektralklasse G8III, og ein midla storleiksklasse 4,54 og 5,34. Begge er RS Canum Venaticorum-variable, og 10 Leonis Minoris varierer med 0,012 storleiksklasse over 40,4 dagar, og 11 Leonis Minoris med 0,033 storleiksklasse over 18 dagar. 11 Leonis Minoris har ein raud dverg som følgjestjerne med spektralklasse M5V og tilsynelatande storleiksklasse 13,0. 20 Leonis Minoris er eit fleirstjernesystem 49 lysår frå sola. Hovudseriesterja er ei gul stjerne, denne gongen ein dverg med spektralklasse G3Va og tilsynelatande storleiksklasse 5,4. Følgjestjerna er ein gammal, aktiv raud dverg med relativt høg metallisitet med spektralklasse M6.5.
Surrender av Elvis Presley
Andre versjonar
• 2001: Lesley Garrett
Den vesle løva
Stjerner
R og S Leonis Minoris er langperiodiske Mira-variable, medan U Leonis Minoris er ein halvregulær variabel; alle tre er raude kjemper med spektralklassar M6.5e-M9.0e, M5e og M6. R varierer mellom storleiksklassar 6,3 og 13,2 under ein periode på 372 dagar, S varierer mellom storleiksklassar 8,6 og 13,9 med ein periode på 234 dagar, og U varierer mellom storleiksklassar 10,0 og 13,3 med ein periode på 272 dagar. G 117-B15A, òg kalla RY Leonis Minoris, er ein pulserande kvit dverg med tilsynelatande storleiksklasse 15,5. Med ein periode på kring 215 sekund, mistar han eitt sekund kvart 8,9 millionar år. Den 400 millionar år gamle stjerna er trudd å vere den mest stabile himmelklokka.
SX Leonis Minoris er ein dvergnova av typen SU Ursae Majoris som vart identifisert i 1994. Han består av ein kvit dverg og ei donorstjerne, som krinsar rundt kvarandre kvar 97 minutt. Den kvite dvergen sug materie frå den andre stjerna til ei akkresjonsskive og vert varma opp mellom 6000 og 10000 K. Dvergstjerna har utbrot kvar 34 til 64 dagar, og når storleiksklasse 13,4 i desse utbrota, og er elles storleiksklasse 16,8. Den vesle løva inneheld ein annan dvergnova, RZ Leonis Minoris, som lyser opp til storleiksklasse 14,2 frå ein storleiksklasse på kring 17, men gjer dette i kortare intervall enn andre dvergnovaer.
Ein har funne to stjernesystem med planetar. HD 87883 er ei oransje dvergstjerne med storleiksklasse 7,57 og spektralklasse K0V, 18 parsec frå jorda. Ho har ein diameter på tre fjerdedelar av sola, og er berre 31 gonger så lyssterk. Ho vert krinsa av ein planet med kring 1,78 gonger massen til Jupiter kvar 7,9 år, og der er mogelege andre småplanetar. HD 82886 er ein gul dverg med spektralklasse G0 og tilsynelatande storleiksklasse 7,63. Ho har ein planet 1,3 gonger massen til Jupiter med eit omlaup kvar 7,5 dagar, og vart oppdaga i 2011.
Djupromsobjekt
Den vesle løva har mange galaksar som er mogeleg å sjå i amatørteleskop. 3 grader søraust for 38 Leonis Minoris ligg NGC 3432 sett langs kanten. Ho vert kalla Strikkepinnegalaksen og har tilsynelatande storleik 11,7 og måler 6,8 gonger 1,4 bogeminutt. Ho ligg 42 million lysår unna, og flyttar seg bort frå solsystemet med ein fart på 616 km per sekund. In 2000 lyste ei stjerne i galaksen galaxy opp til storleiksklasse 17,4, og har sidan blitt skildra som ein lyssterk blå variabel og supernovabedragar. NGC 3003 er ein stavspiralgalakse med tilsynelatande storleiksklasse på 12,3. NGC 3344 ligg 25 million lysår unna. Han har ein tilsynelatande storleiksklasse på 10,45. NGC 3504 erin starburst-stavspiralgalakse med tilsynelatande storleik 11,67. Han hadde ein supernova i 1998 og 2001. Denne og spiralgalaksen NGC 3486 har storleiksklasse 11,05. NGC 2859 er ein linseforma galakse.
Det er observert minst to par vekselverkande galaksar. Arp 107 er eit par galaksar som er i ferd med å sl åseg saman, 450 million lysår unna. NGC 3395 og NGC 3396 er ein spiral- og irregulær stavspiralgalakse som vekselverkar, 1,33 grader sørvest for 46 Leonis Minoris.
Det unike djupromsobjektet Hanny's Voorwerp vart oppdaga i Den vesle løva i 2007 av den nederlandske skulelæraren Hanny van Arkel då han deltok som frivillig i Galaxy Zoo-prosjektet. Det ligg nær 650 million lysår og er ein spiralgalakse IC 2497 med omtrent same storleik som Mjølkevegen. Galaksen har eit 16 000 lysår breitt hòl. Ein trur dette er eit synleg lysekko av ein kvasar som er blitt inaktiv, kanskje så nyleg som for 200 000 år sidan.
Meteorsverm
Dick McCloskey og Annette Posen ved Harvard Meteor Program oppdaga i 1959 leonis minoridane som har ein topp mellom 18. og 29. oktober. Opphavet til svermen er den langperiodiske kometen C/1739 K1 (Zanotti). Han er ein liten sverm som berre er synleg på den nordlege halvkula.
Surrender av Elvis Presley
Andre versjonar
• 2002: João Suplicy
• 2002: Michael Bublé
• 2005: Christer Sjögren
• 2005: Hubbas
• 2006: Crazy Crackers
• 2006: Wing
• 2008: Nicholis Louw
• 2009: Tom Green
• 2009: AcaPelvis
• 2011: Anna Calvi
• 2012: Tony Witt
• 2013: Il Volo
Monte Tamaro
Monte Tamaro er eit fjell i Dei lepontinske Alpane i Sveits.
Heinrich von Brentano di Tremezzo
Dr. jur. Heinrich von Brentano di Tremezzo var ein tysk konservativ politikar for CDU og advokat. Han høyrde til skiparane av CDU i Hessen og var medlem av det tyske parlamentet frå 1949. Han var her parlamentarisk leiar for CDU/CSU-fraksjonen. Han var òg medlem av Europarådets parlamentariske forsamling (som visepresident) og av Europaparlamentet frå starten av. Dessuten var han medlem av landdagen i Hessen. Frå 1955 til 1961 var han tysk utanriksminister. Heinrich von Brentano di Tremezzo spelte ein stor rolle i skipinga av det europeiske økonomiske fellesskapet, forløparen til EU.
Han høyrde til ein familie av italiensk opphav som slo seg ned i Hessen på 1600-talet og vart anerkjend som hessisk adel. Familien inkluderte mellom anna diktaren Clemens von Brentano og var knytt til ein krets under den tyske romantikken som inkluderte personar som Goethe, Arnim og Savigny.
Tarjei Vesaas' debutantpris
Tarjei Vesaas debutantpris er ein litteraturpris for norske skjønnlitterære debutantar. Han blei stifta av Tarjei Vesaas i 1964 med prispengane han fekk av Nordisk Råd då han fekk Nordisk råds litteraturpris for Is-slottet same året. Prisen blir gjeven til ein debutant innan skjønnlitteratur etter ei innstilling frå Den norske Forfatterforening.
Olympiastadion i Berlin
Olympiastadion er eit sportsstadion i Berlin, i bydelen Charlottenburg. Det har vore to idrettsanlegg på staden. Eit stadion vart bygd til dei olympiske sommarleikane i 1916 av Otto March. Det neste vart bygd av sonen Werner March til sommarleikane i 1936.
Før dei olympiske leikane i 1936 vart dagens Olympiastadion med Olympischer Platz bygd. Under andre verdskrig vart byggverket lite skadd. Dei britiske styrkane i Berlin nytta område som hovudkvarter fram til 1994.
Sett vekk frå bruk til olympiske leikar, har stadionet ein sterk fotballtradisjon som heimebane for Hertha Berlin og stadion til den tyske cupfinalen. Tre kampar vart spela her under fotball VM i 1974. Stadionet har vorte totalrenovert fram mot 2006 i høve fotball-VM. Seks av kampane (irekna finalen) vart spela på Olympiastadion.
Olympiastadion er freda som kulturminne.
Helikoptarulukke
21. mars 2013 hadde tysk politi ei øving på Olympiastadion. Tre politihelikoptra som skulle lande på bana under ei av øvinga virvla opp mykje snø og fekk dårleg sikt. Eit av helikoptrane landa då oppå eit anna. Éin person døydde og elleve andre vart sende til sjukehus. Øvinga vart avslutta like etter ulukka fann stad.
Ingunn van Etten
Ingunn Margrete van Etten er ein norsk illustratør og biletkunstnar. Ho har utdanning frå Frankrike, Belgia og Noreg. Som illustratør arbeider ho mest med biletbøker for born, illustrasjonar i skulebøker og bokomslag. Ho har også hatt fleire utstillingar som biletkunstnar.
Weichet nur, betrübte Schatten
Weichet nur, betrübte Schatten, BWV 202, er ein verdsleg kantate komponert av Johann Sebastian Bach.
Teksten er skriven av ein ukjend tekstforfattar.
Instrumentering og struktur
Stykket er instrumentert for obo, to fiolinar, bratsj og basso continuo, samt ein songsolist (sopran).
Det består av ni satsar:
Gavotte
Gavotte (uttale /gavˈåt/) er opphavleg ein fransk pardans som stammar frå ein folkedans. Gavotte har fått namn etter innbyggjarane i Gap, gavots, i regionen Pays de Gap i Dauphiné, der dansen først oppstod.
Dansen vart først skildra som hoffdans av Thoinot Arbeau i 1589. Han vart populær som selskapsdans på 1700-talet, og vert skildra som sirleg, elegant og kokett. Dansen er inndelt i turar, og vert dansa i eit livleg tempo i 4/4-, 2/2 eller 2/4-takt. Nyare folke-gavottar frå Bretagne kan også dansast i 9/8- og 5/8-takt.
Åsskard
Åsskard (Åsgård) er ein tidlegare sjølvstendig kommune i Møre og Romsdal som frå 1837 vart del av Stangvik formannskapsdistrikt.
Åsskard vart skilt ut som eigen kommune 1. mai 1895. Kommunen hadde då 629 innbyggjarar.
1. juli 1915 vart ein del av Halsa kommune med 114 innbyggjarar overført til Åsskard.
Folketalsutvikling
Folketalsutvikling for tidlegare Åsskard kommune frå 1920 til 1965:
Gould Nunataks
Gould Nunataks er ei lita gruppe nunatakar kring 18 nautiske mil søraust for Mount Biscoe i Enderby Land i Antarktis. Dei vart oppdaga i januar 1930 av British Australian and New Zealand Antarctic Research Expedition under Mawson, som namngav dei «Gould Nunatak» i eintal, etter kapteinløytnant R.T. Gould i Royal Navy frå hydrografiavdelinga til Admiralitetet, som arbeidde på kart over Antarktis. Dei vart kartlagde som ei gruppe av Australian National Antarctic Research Expeditions frå flyfoto i 1964 og fekk då fleirtalsforma.
Kholargós
Kholargós (gresk Χολαργός, eldre form Cholargus) er ein tidlegare kommune i dei nordaustlege forstadane til Aten i Hellas, om lag 6 km frå sentrum av Aten. Frå 2011 er han ein del av kommunen Papágou-Kholargós i periferieininga Nord-Aten i periferien Attikí.
Håkon Aasnes
Håkon Aasnes er ein av dei mest produktive teikneserieskaparane i Noreg. Han har sidan 1972 arbeidd med tekst og teikningar til rundt tjue teikneseriar, mellom anna norske seriar som Seidel og Tobram, Stomperud, Smørbukk, Tuss og Troll, Kråka Konrad, Olsenbanden, Gråtass og Annika. Han har òg teikna internasjonale figurar som Fantomet og Donald Duck.
Håkon Aasnes bur og arbeider på Aurskog i Akershus fylke.
Han fekk Kyrkje- og undervisningsdepartementet sin pris i 1981.
Løwenstrasse
Løwenstrasse er ein veg på Forus, sør for Stavanger, på Lura i Sandnes kommune. Vegen utgjer hovudvegen mellom Sola kommune og Forus. Vegen går frå Forussletta i aust til Forusbeen i vest og er 2 kilometer lang. Vegen er klassifisert som fylkesveg 349.
Historikk
Vegen er bygd på ein betong- rullebane frå andre verdskrig. Namnet Løwenstrasse (Løvegata) skal ha vorte gjeve av nordmenn som arbeidde på rullebanen. I 1944 vart flyplassane Sola og Forus knytt saman med ein 5 kilometer lang rullebane for å gjera flytting av fly enklare. Langs rullebanen lét tyskarane byggja hangarar for vedlikehald av fly, og ymse luftvern-tiltak. Rullebanen var kring 20 meter brei, og kan nokre stader sjåast når ein køyrer på vegen.
Flesk
Flesk er feitt kjøt, særleg frå svin. Det er tidlegare òg bruka som ei generell nemning for svinekjøt. Det tyske ordet Fleisch tyder ganske enkelt 'kjøt'.
Flesk er ein viktig komponent i tradisjonell norsk mat, som fleskesuppe, steikt flesk eller pannekaker, men det høge feittinnhaldet har gjort flesket mindre populært i nyare tid. Ei populær form av flesk er røykt, lettsalta sideflesk, kjend under det engelske namnet for flesk, «bacon».
Flesk i kulturen
Ordet «flesk» vert også brukt i andre samanhengar, ofte som skjemt. «Sideflesk» eller berre «flesk» kan visa til kroppsfeitt hos folk. Å «selje flesk» viser til det å gå med for kort kjole slik at underkjolen viser. Det engelske uttrykket «to save [some]one's bacon» tyder at ein reddar skinnet sitt, eller det til nokon andre, frå større eller mindre skade.
«Flesk» kan også brukast om rikdom, noko uturvande eller noko urealistisk. Om noko «kostar flesk» er det svært dyrt. Å «sitje på flesket» vil seia at ein sit godt i det utan å dela med andre. Det engelske omgrepet «bringing home the bacon» viser til å tena mykje eller nok pengar.
Amore traditore
Amore traditore, BWV 203, er ein kyrkjeleg kantate komponert av Johann Sebastian Bach.
Han vart komponert ein gong mellom 1718 og 1723 for eit ukjend føremål.
Teksten er skriven av ein ukjend tekstforfattar.
Instrumentering og struktur
Stykket er instrumentert for cembalo og bassolist.
Det består av tre satsar:
MS «Victoria»
DS «Victoria», frå 1953 MS «Victoria», er eit passasjerskip som vart overlevert Interessentskapet for dampskibsfart på Norsjø i 1882. Skipet var byggenummer 93 ved Akers mekaniske verksted i Oslo, og var opphavleg utstyrt med ei kolfyrt dampmaskin. MS «Victoria» har gått i meir eller mindre fast rute på Telemarkskanalen, mellom Skien og Dalen, sidan 1882. Etter 1963 har skipet hovudsakleg gått i turisttrafikk i sommarmånadene. MS «Victoria» er i dag eigd og blir dreve av Skien-Dalen Skipsselskap AS.
Skipet er kalla opp etter kronprinsesse Victoria som var den svensk-norske kronprins Gustavs tyske hustru.
Den 26. august 2012 kunne sjåarar på NRK2 følge skipet opp Telemarkskanalen frå Skien til Dalen i det 10 timar lange programmet Telemarkskanalen minutt for minutt.
Historie
Etter opninga av Norsjø-Skienkanalen i 1861 auka passasjertalet og godsmengda på ruta. Interessentskapet for dampskibsfart på Norsjø vedtok derfor å bygge eit nytt og større skip for å erstatte DS «Amtmand Aall» frå 1861. Kontrakten gjekk til Akers mekaniske verksted i Oslo, og 11. februar 1882 vart skipet sjøsett og døypt DS «Victoria». Postbefordring hadde heile tida vore ein del av trafikkgrunnlaget, men i 1888 vart oppgåva formalisert gjennom ein kontrakt med Postverket som gav eit årleg tilskot på 2 500 kroner. Kontrakten forutsette at skipa hadde postkontor med postfunksjonær ombord, ei ordning som varte fram til 1929. 23. oktober 1893 hadde skipet celebre gjestar da Kong Oscar og sonen Prins Eugen var passasjerar på ei segling opp kanalen. I 1953 vart dampmaskina erstatta med ein dieselmotor, men alt etter 1956-sesongen ble ruta lagt ned, og MS «Victoria» vart lagt i opplag. 24. februar 1961 vart selskapet AS Turistrafikk danna, med det formål å ta opp att passasjertrafikken på Bandak-Norsjøkanalen. Selskapet kjøpte MS «Victoria», og 21. juni 1963 vart skipet igjen sett inn i ordinær rutetrafikk. I sommarmånadene går skipet framleis i turisttrafikk på Telemarksskanalen.
Skipet
DS «Victoria»s tonnasje var ved levering 141,76 bruttoregistertonn og 71,73 nettoregistertonn. Framdrifta skjedde ved hjelp av ein propell dreve av ei kolfyrt compound dampmaskin med arbeidstrykk 70 psi og oppgitt yting 29 nhk (nominelle hestekrefter). Kjelen vart etter ei tid bygd om frå kolfyring til oljefyring, noko som reduserte driftskostnadane. I 1953 vart dampmaskina erstatta av ein dieselmotor. I 1907 var skipet sertifisert for 75 passasjerar. I dag har ho ein kapasitet på 180 passasjerar, og har vore bygd om og oppgradert ei rekke gongar.
Gromov Nunataks
Gromov Nunataks er ei gruppe nunatakar som ligg 7 nautiske mil aust-søraust for Mount Henry i Scott Mountains i Enderby Land i Antarktis. Dei vart namngjevne av Den sovjetiske antarktisekspedisjonen i 1961–62 etter M.M. Gromov, ein sovjetisk pilot.
Martina Schild
Martina Schild er ein sveitsisk skirennar frå Brienz som vann sølvmedaljen i utforrennet under vinter-OL 2006. Ho har utfor og super-G som sine spesialøvingar. Hedy Schlunegger var mormor hennar.
Aktiv
Schild debuterte i verdscupen i alpint 21. desember 2001 i St. Moritz. Ho vart då nummer 29 i utfor, beste plasseringa i dei fem verdscuprenna ho deltok i den sesongen. Nøyaktig på dagen eitt år seinare kom ho på 13. plass i utfor i Lenzerheide, hennar beste resultat i verdscupen i 2003-sesongen. 20. desember 2003 kom ho på sjetteplass i utfor i St. Moritz, hennar klart beste sesongprestasjon i 2004-sesongen. Gjennom heile 2005-sesongen var ho å finne langt nede på resultatlistene etter verdscuprenn.
21. januar 2006 gjorde Schild sitt beste verdscuprenn så langt, med ein femteplass i utfor, atter ein gong i St. Moritz. Tre veker seinare overraska ho stort og vann sølvmedaljen i utfortevlinga under vinter-OL 2006 i Torino, der ho einast hadde Michaela Dorfmeister framom seg på resultatlista. Også i super-G-tevlinga gjorde ho det godt med ein sjetteplass. Elles i sesongen hamna ho eit godt stykke ned på resultatlistene i verdscupen. Midt i desember 2006 kunne ho for første gong klive opp pallen etter eit verdscuprenn, i super-G i Reiteralm vart ho slått av dei to austerrikske kvinnene Renate Götschl og Nicole Hosp. Utover i 2007-sesongen hamna ho på ny langt ned på resultatlistene, i VM 2007 vart ho nummer 12 i super-G.
Den 2. desember 2007 vann Schild sitt første og så langt einaste verdscupren: Ho gjekk då til topps i eit super-G-renn i Lake Louise. Som i tidlegare sesongar måtte ho etter kvart sjå mange konkurrentar føre seg på resultatlistene. I 2009-sesongen var ho jamnare i prestasjonane, men ein 11. plass i eit super-G-renn vart sesongbeste. I januar 2010 fekk ho ein ny tredjeplass i super-G, i Haus im Ennstal. Seinare vart ho skadd og kunne ikkje delta i vinter-OL 2010. Etter ein svak 2011-sesong fekk ho ein opptur då ho tidleg i desember 2011 vart nummer fire i eit super-G-renn i Beaver Creek. Men ho klarte ikkje å følgje opp utover i sesongen.
Schild bur i Grindelwald.
World's Greatest Dad
World's Greatest Dad er ein amerikansk filmkomedie frå 2009. Han vart regissert og skriven av Bobcat Goldthwait.
Erbaa
Erbaa er ein by og eit distrikt i provinsen Tokat i Svartehavsregionen i Tyrkia. Byen har kring 60 000 innbyggjarar (2009).
Ein kilometer søraust for Erbaa ligg den arkeologiske staden Horoztepe.
Nowy Dwór Królewski
Nowy Dwór Królewski er ein landsby i voivodskapet Kujaviskpommerske i Chełmno i Polen. Landsbyen vart etablert i mellomalderen.
Revelation: Revolution '69
Revelation: Revolution '69 er det siste albumet til The Lovin' Spoonful, gjeve ut i 1969.
Historie
Revelation: Revolution '69 er det siste albumet til gruppa. Joe Butler tok over som songar og frontmann på dei fleste songane, etter at den tidlegare frontmannen og låtskrivaren John Sebastian slutta. Nesten alle songane på albumet er skriven av tre låtskrivargrupper: Garry Bonner og Alan Gordon (kjend for tidlegare songar for The Turtles); Ralph Dino og John Sembello; og produsenten Bob Finiz og Joe Butler. Butler skreiv òg ein song på eiga hand. Albumet inneheld òg «Never Going Back», som vart skriven av John Stewart og som vart gjeven ut på singel i 1968.
Albumet skulle opphavleg få tittelen Till I Run With You. Dei første trykka av albumet har denne tittelen på etikettane og ei framside med ei naken kvinne og ein naken Joe Butler som spring i lag med ei løve. Dette viste til den originale tittelen. Tittelsporet «Till I Run With You» kom ut på singel før albumet, men selde særs dårleg. Tittelen på albumet vart derfor endra.
Til slutt var tre songar frå albumet gjevne ut på singlar: «Never Going Back», «(Till I) Run With You» og «Me About You». «Never Going Back» nådde 73. plassen i USA, medan «Me About You» nådde 91. plassen.
Revelation: Revolution '69 kom ut på CD i 2008, berre i Japan, med tre bousspor. Det kom òg ut i 2011 i Storbritannia som ein del av plateboksen The Lovin' Spoonful: Original Album Classics.
Akaba guvernement
Akaba er ein hamneby ved Raudehavet og spelar ei viktig rolle i den jordanske økonomien. To av dei tre største turistmåla i Jordan ligg i Akaba guvernement, Wadi Rum, og hamnebyen Akaba.
Geografi
Akaba guvernement ligg heilt sørvest i Jordan, og grensa til Ma'an guvernement i aust, Tafilah guvernement i nord, Saudi-Arabia i sør, Israel i vest og Akababukta i sørvest.
Historie
Byen Akaba har vore busett sidan 4000 fvt., og nådde toppen sin i romartida, då romarane bygde Via Traiana Nova som endar i Akaba.
Akaba var òg åstad for somme av eventyra til sjøfararaen Sinbad i dei kjende arabiske eventyra.
I moderne historie er Akaba kjend for Lawrence av Arabia og slaget ved Akaba, eit av dei viktigaste slaga i fyrste verdskrigen i Midtausten.
Dei eldste funna skriven med arabisk alfabet var funnen i Wadi Rum i Akaba guvernement, og er datert attende til 300-talet.
Administrativ inndeling
Akaba guvernement er delt inn i tre department:
Obrestad
Obrestad er eit norsk etternamn og stadnamn. Obrestad er ein gard i Hå kommune på Jæren. Garden ligg ut mot Nordsjøen. Stormannen Eirik Bjodaskalle, som levde i åra kring 950, skal ha hatt hovudbølet sitt på Obrestad. Eirik Bjodaskalle var far til Astrid, mor til kong Olav Tryggvason. Snorre Sturlason skriv om dette i soga om Olav Tryggvason i Heimskringla.
Aslaug
Aslaug og Åslaug er to norske kvinnenamn. Namnet kjem av norrønt og er samansett av áss («gud») og laug («lova» eller «vigd til»)
Nesten 6000 kvinner i Noreg heiter Aslaug, medan rundt 400 heiter Åslaug.
Aslaug og Åslaug har namnedag 6. januar.
Aslaug var mest populært som namn på jentebarn i Noreg mellom 1900 og 1930.
Gilja
Gilja er ein tettstad i Gjesdal kommune i Rogaland fylke. Staden har og ligg ved Dirdalsåna i Dirdal, 29 kilometers køyring aust for kommunesenteret Ålgård.
Verksemda Gilje Tre har ein vindaugsfabrikk på Gilja og Dirdal misjonslag eig Gilja bedehus. Det er planar om ein vindmylnepark ved Gilja.
Byar i Spania
To provinshovudstader har færre enn 50 000 innbyggjarar:
John William Waterhouse
John William Waterhouse var ein engelsk målar kjend for ei rekkje vakre tablå av tragiske eller vondskapsfulle kvinner frå legender og historie. Han blir ofte kalla ein prerafaelitt, men høyrer like gjerne heime i den romantiske rørsla, og kan reknast som ein klassisist for motivvala sine.
Liv
I 1870 blei den unge kunstnaren teken opp ved Royal Academy of Arts, det kongelege akademiet. Han viste fram verka sine på fleire av sommarutstillingane det heldt, og fekk sin første store suksess med allegorien Sleep and His Half-Brother Death i 1874. Etter dette stilte han ut ved Royal Academey nesten kvart år fram til han døydde. Han fekk den prestisjefylte statusen som fullverdig medlem av akademiet i 1895. Han blei etter kvart medlem i akademirådet og underviste ved St. John's Wood Art School.
I 1883 gifta Waterhouse seg med Esther Kenworthy, som òg var kunstmålar. Paret fekk ingen born. Waterhouse fortsette målargjerninga si fram til han døydde i 1917. Han er gravlagd i Kensal Green Cemetery i London.
Kunst
Nokre av verka til Waterhouse er svært velkjende, ettersom dei blitt reproduserte fleire gonger. Dette gjeld mellom anna The Lady of Shalott (1888), inspirert av diktet til Tennyson, og Hylas and the Nymphs frå den greske gudeverda.
Waterhouse måla òg portrett som er mindre påakta enn dei litterære og mytologiske verka hans.
Tannhorn
Tannhorn er eit fjell i Bern-Alpane. Det ligg vest for Brienzer Rothorn.
Voúla
Voúla (gresk Βούλα) er ein tidlegare kommune i dei sørlege forstadane til Aten i periferien Attikí i Hellas. Han ligg om lag 17 km sør for sentrum av Aten og vert rekna som ein eksklusiv forstad. Frå 2011 er Voúla ein del av kommunen Vári-Voúla-Vouliagméni i periferieininga Aust-Attikí.
Folkemord
Folkemord er ei nemning brukt om ein medviten politikk som har som mål å utrydda eller svekkja ei folkegruppe. I Folkemordkonvensjonen frå SN blir dette brotsverket definert som:
«dei handlingane som er nemnde nedanfor gjorde med det for auget å øydeleggja heilt eller delvis ei nasjonal, etnisk, rasemessig eller religiøs gruppe i og for seg:
Bakgrunn
Under den andre verdskrigen laga den polsk-jødiske juristen Raphael Lemkin omgrepet genocid (gresk genos, 'familie', 'stamme' og cide, 'mord'). Folkemord var, ifølge Lemkin, å drepa andre menneske på grunn av kva dei var, for eksempel ut frå trusretning, etnisk tilhøyrsle, seksuell legning eller kjønn, og ikkje på grunn av noko dei hadde gjort.
Etter lang tids interesse for den omdiskuterte armenia-massakren, og det jødiske holocaust som fann stad på hans eiga tid, ville Lemkin laga ein lov som kunne visa at systematiske drap på menneske på grunn av rase, religion eller overtydingar var eit brotsverk verre enn alle andre. Loven skulle hindra slike grufulle handlingar frå å bli gjorde igjen.
I 1948 fekk Lemkin gjennomslag for loven som ein del av folkeretten i SN, og han gjeld den dag i dag. Skyldige i folkemord kunne frå no av dømmast for ein internasjonal domstol. Den internasjonale straffedomstolen i Haag handsamar rettssaker mot personar sikta for mellom anna folkemord.
Hålandsmarka
Hålandsmarka er ein tettstad i Sola kommune i Rogaland fylke. Staden har og er eit bustadområde sju kilometers køyring frå Solakrossen.
Harvey Nunataks
Harvey Nunataks er fire nunatakar som ligg 4 nautiske mil vest for Mount Ryder i austlege delen av Tula Mountains i Enderby Land i Antarktis. Dei vart kartlagde frå flyfoto tekne under Australian National Antarctic Research Expeditions i 1956 og 1957, og vart namngjevne av Australian Antarctic Names and Medals Committee etter D.J. Harvey, ein elektrikar ved Mawson-stasjonen i 1961.
Ich bin in mir vergnügt
Ich bin in mir vergnügt, BWV 204, er ein kantate komponert av Johann Sebastian Bach.
Han vart komponert i Leipzig i 1726 eller 1727 for ei ukjend hending.
Instrumentering og struktur
Stykket er instrumentert for tverrfløyte, to oboar, to fiolinar, bratsj og basso continuo, samt sopransolist.
Knottmotor
Knottmotor er ein forbrenningsmotor som nyttar knott som drivstoff. Men det faste drivstoffet knott vert omdanna til vedgass i eit vedgassgenerator.
Ich bin in mir vergnügt
Instrumentering og struktur
Det består av åtte satsar:
Johan L. Hirsch
Johan Leuthäuser Hirsch var ein norsk landbrukslærar, direktør ved Norges Landbrukshøyskole og føregangsmann for norsk agronomiundervisning.
Frå 1866 og tre år framover var han lærar ved Mo Jordbruksskule i Førde og arbeidde deretter eit par år som landmålar. I 1871 byrja han arbeida ved Jønsberg landbruksskole i Hedmark. Dette blei ein mønsterskule som tente som førebilete innan norsk jordbruksopplæring. I 1881 var han med på å skipa det første dampmeieriet i Noreg på [[Stange stasjon. I 1895 vart han direktør ved den Høiere Landbruksskole, som frå 1897 blei til Norges Landbrukshøgskole. Hirsch hadde arbeidd for å få til ein vitskapleg driven høgskule og var formann i Den parlamentariske landbrukskommission av 1895 som la grunnen for dette. Han gjekk av frå stillinga i 1904, etter konflikt med landbruksministeren. Frå 1905 til 1908 var han styrar for Hove landbruksskole i Kristians amt (Oppland).
Metamórfosi
Metamórfosi (gresk Μεταμόρφωση), eldre former Metamorfosis og Metamorfossis, er ein kommune i dei nordlege forstadane til Aten i Hellas. Kommunen inngår i byområdet til Aten, og høyrer administrativt til periferieininga Nord-Aten i periferien Attikí.
Johan L. Hirsch
I tillegg til rolla i Landbrukskommisjonen av 1895 var Hirsch medlem av Høgfjellskommisjonen (1909-1912), leiar for Fjellbeitekommisjonen (1910) og medlem av mjøltollkommisjonen (1913).
Metamórfosi
Metamórfosi ligg om lag 14 km nord for sentrum av Aten. Elva Kifisós renn i vest.
Johan L. Hirsch
Dei siste åra av livet dreiv Hirsch med eigedomspekulasjon. Han kjøpte eit herregods i Värmland i Sverige, og var busett som styrar der frå 1914 til 1918. Deretter flytta han til Oslo der han budde fram til sin død.
Hirsch var ein sterk forkjempar for saker han brann for. Eit viktig emne for han var å utvida og vitskapleggjera landbruksundervisinga, noko han fekk til med landbruksshøgskolen på Ås. Han gjorde også kraftig motstand mot den samtidig blandingsavl, som den mellom fjordhest og dølahest. Han meinte i staden ein skulle reinavla lokale rasar, ettersom desse var best skikka til stadeigne tilhøve. Sjølv utvikla Hirsch ei framifrå besetning av dølafe, og er blitt omtat som «dølafeets far».
Stenebyen
Stenebyen er ein tettstad i Sola kommune i Rogaland fylke. Staden har.
Trude
Trude er eit kvinnenamn danna som kortform av namn som endar på -trude, som Gertrude. Namnedelen kjem frå germanske *þruþi, 'styrke', þrúðr på norrønt og þryð på gammalengelsk. Nærskylde namn er engelsk Trudi, Trudie og Trudy, islandsk Þrúður, nederlandsk Truus og tysk Traudel og Trudel.
Trude har namnedag den 17. mars.
I norrøn mytologi heitte dottera til Tor og Siv Þrúðr, på moderne norsk Trud. Ei valkyrje med dette namnet er òg nemnd i Grimnesmål.
Bruk
Namnet er kjend i Noreg sidan 1920-talet. Det voks i bruk frå 1950-talet til det nådde ein topp på 1970-talet, då opptil 0,7 % av nyfødde jenter kunne få namnet Trude. Deretter gjekk bruken ned. I 2009 heitte rundt 5000 norske kvinner Trude.
Hiv/aids i Afrika
Hiv/aids har lenge vore eit stort problem i Afrika.
Byrjing
En utbreidd teori går ut på at hiv opphavleg kjem frå Vest-Afrika (Aase 2004), kontinentet har såleis ei relativt lang historie med viruset og aids-sjukdomen som fylgjer med. Aids vart først diagnostisert i 1981, og hiv identifisert i 1984. Sidan vart sjukdomen i Afrika først oppdaga i Uganda på byrjinga av 1980-talet, der han allereie i 1986 vart erklært ein nasjonal katastrofe. (Aase 2004). Sidan då har meir enn 20 millionar menneske døydd av sjukdomen (UNAIDS 2002), over 75 % av desse afrikanarar (UNAIDS 2003a). Berre i 2004 tok aids truleg livet til om lag 2,3 millionar menneske i Afrika sør for Sahara (ASS) (UNAIDS 2004). Dette er i sterk kontrast til dei 25 000 ofra frå høginntektsland som hadde døydd av sjukdomen fram til 2002 (Piot 2002).
Situasjonen i dag
I oppdateringa om aids-situasjonen i verda for 2004, estimerer UNAIDS (2004) at av dei 39,4 millionar hiv-smitta barn og vaksne i verda bur om lag 25,4 millionar i ASS. Dette gjev ein hiv-smitteprevalens for vaksne på om lag 7,4 %. I resten av verda er det berre karibien med om lag 2,3 % som har over 1 % smitta vaksen befolkning. Berre i 2004 reknar ein med at 3,1 millionar menneske i ASS vart smitta (UNAIDS 2004).
Som ein kan sjå frå figur 1, er det i det sørlege Afrika at situasjonen er verst. I denne delen har det eksplodert dei siste 5-10 åra, noko ein kan sjå ved å samanlikne med kart frå aidsinafrica.net. Det er også utelukkande i land i det sørlege Afrika at meir enn 20 % av befolkninga er smitta (sjå tabell 1). I Swaziland er meir enn kvar tredje vaksen smitta. Sidan hiv-smitte nesten alltid fører til død innan 10 år så lenge ein ikkje får behandling, er det ikkje vanskeleg å skjønne at det er venta at innbyggjartalet innan få år vil byrje å falle (UN 2003). For storparten av Afrika er heldigvis ikkje stoda så alvorleg, og for Afrika over det heile vil aids «berre» dempe folkeveksten. Det er følgjeleg venta at befolkninga i ASS kjem til å vera 21 % lågare i 2025 enn den ville vore utan aids (UN 2003).
Skiljet mellom den sørlege delen og resten av Afrika er ikkje eit økonomisk skilje, ein kan ikkje sette noko direkte samanheng mellom betre økonomi og meir hiv-prevalens. Det er derimot andre skilje som viser seg.
Det er stor forskjell mellom det muslimske Nord-Afrika (0,1-0,3 % hiv-prevalens) og ASS (7,5 % hiv-prevalens). Eit liknande skilje er det i Sudan mellom det muslimske nord og det kristne sør. Undersøkingar i Senegal og Elfenbeinskysten har også vist at det er liknande ulikheiter mellom muslimske og ikkjemuslimske befolkningar. (Aase 2004). Ein av grunnane til dette skal vera at omskjering av menn, som er vanleg innan muslimsk kultur, hindrar hiv-smitte. Dette er imidlertidig omstridd (Johwa 2003, Quinn m. fl. 2000, Shelton 2002), og det er sannsynleg at også kulturen/religionen i seg sjølv har betydning. Noko som betyr at islamsk kultur har sterkare sanksjonar mot utanomekteskapleg sex.
Det er vanskeleg å sjå noko skilje mellom urbane og rurale område, dette varierer mykje frå land til land. UNAIDS (2002) sine undersøkingar av kvinner som kjem på svangerskapsundersøking viser t.d. at i Lesotho er det mykje større hiv-prevalens blant urbane gravide (42,2 %) enn blant rurale (19 %), i DR Kongo derimot er situasjonen omvendt (4,1 % og 8,5 %), og i Sør-Afrika er det nesten ingen skilnad (24,3 % og 22,9 %).
Bakgrunn
Bakgrunnen for at akkurat ASS har så stor prevalens av hiv er samansett. Det er til dømes sannsynleg at hiv kjem frå Afrika og i mange år vart spreidd utan at ein visste om viruset. I tillegg kjem det at Afrika er eit fattig kontinent der dei ulike landa ikkje har så mykje ressursar å setta inn når ein først veit om sjukdomen, verken menneskelege (og intellektuelle) eller økonomiske. Dette er likevel ikkje dei grunnane som Caldwell (2000) er oppteken av. I sin «Rethinking the African AIDS Epidemic» nemner han seks viktige faktorar som bidreg til epidemien i ASS: (1) mykje sex utanfor ekteskapet; (2) mykje prostitusjon pga. mangel på koner eller seksuelt tilgjengelege koner, mobil befolkning (t.d. arbeidsmigrasjon) og overskot av menn i urbane område; (3) mykje andre kjønnssjukdomar som resultat, noko som fører til større sjanse for å bli smitta; (4) at kjønnssjukdomar ikkje blir behandla pga. fattigdom og verdas dårlegaste helsesystem; (5) lite bruk av kondom, t.o.m. innan kommersiell sex; og til slutt (6) lite praktisering av mannleg omskjering (Caldwell 2000:120).
Piz Tea Fondada
Piz Tea Fondada er eit fjell i Ortler-Alpane, på grensa mellom Italia og Sveits.
Hiv/aids i Afrika
Bakgrunn
Sex og dermed aids er også emne det ikkje blir snakka ope om, det er mykje overtru i samband med sjukdomen. Problemet er bra illustrert av erfaringar i Sør-Afrika der mødre som kom med døtrene sine til klinikkar for familieplanlegging for å få informasjon om aids ikkje hadde forklart døtrene sine kvifor, og i nokon tilfelle ikkje klarte å forklare dette til klinikken heller! (Caldwell 2000). I ei nigeriansk undersøking fann ein at dei fleste meinte at aids er annleis enn andre sjukdomar mykje pga. at den «was caused by malevolent forces or was a divine punishment» (Caldwell 2000:125). Dette kan setjast i samanheng med eit generelt deterministisk livssyn, der døden er forutbestemt (Caldwell 2000): er det av aids ein skal døy så er det ikkje så mykje ein kan gjera med det.
Bruk av kondom
Kondomar blir i dag rekna for det fremste våpenet i kampen mot aids og andre kjønnssjukdommar. I ein region der 40 % av befolkninga er kristne (Martin 2002, Adherents.com 2004) er det difor mange som meiner det er spesielt farleg når den katolske kyrkja forbyr bruk av kondom. Erkebiskopen av Nairobi meiner til dømes at kondomar fremjer hiv-spreiing. Eit av argumenta til dei katolske kondommotstandarane er at fremjing av kondombruk gjev eit inntrykk av at seksualitet utanfor ekteskapet er ufarleg dersom ein brukar kondom, og at dette leier til auka risikoåtferd. Avhengig om dei blir brukte riktig er kondomane 80-98 % sikre, og kyrkja ser difor ein strengare seksualmoral som det beste verkemiddel. Den katolske kyrkja vert og skulda for å drive det ein kan kalle anti-opplysningskampanjar. Det skal vera eksempel på prestar som påstår at kondomar er belagt med hiv-viruset (Gould 2003, BBC 2003). Afrika er det kontinentet med klart høgast hiv-prevalens og klart lågast bruk av kondom (1,3 % (tal frå 1999, prosent gifte kvinner i fruktbar alder som brukar kondom)) (UN 2004). Det vert hevda at den katolske kyrkja er eit av dei største hinder i kampanjen for bruk av kondomar. Samstundes er det i land i det sørlege Afrika, der den katolske kyrkja står svakt, at hiv-prevalensen er høgast; i t.d. Uganda, der kyrkja er sterkare, har hiv-prevalensen gått nedover i dei seinaste åra. I Sør-Afrika har dei katolske biskopane tillate at gifte par brukar kondom om den eine er hiv-smitta.
Styresmaktene sin innsats
Dei hardt ramma befolkningane har heller ikkje lagt press på styresmakter for å prioritere kamp mot aids. Dette er kanskje pga. frykta for å snakke om aids, og særleg frykta for sjølv å innrømme å vera hiv-smitta. Slik kan også styresmakter frykte for å «snakke» om hiv/aids av di dei er redde for å få meir negativ enn positiv merksemd. (Caldwell 2000). Sjølv med innsats frå myndigheitene si side vil ASS-statane vera hindra av dei same problema som hindrar dei innan annan utvikling også, nemleg korrupsjon, fattigdom, dårleg infrastruktur og eit veldig dårleg helsevesen.
Utvikling
Utviklinga og stoda er ikkje lik over heile Afrika, og det er lyspunkt. Styresmaktene i Senegal og særleg Uganda har teke sjukdomen alvorleg og kan visa til gode resultat. I Uganda har t.d. hiv-prevalens for gravide kvinner i Kampala sokke frå ein topp på 30 % til 8 % i 2002, medan nivået er forholdsvis stabilt i andre afrikanske byar. Liknande endringar ser ein rundt om i Uganda og tosifra prevalens har vorte sjeldan. (UNAIDS 2003b). På den andre sida har Uganda allereie mista 10 % av befolkninga og 5 % er framleis smitta (Caldwell 2000).
Slik som Uganda var Senegal raske til å reagere og har klart å halda hiv-prevalens under 1 %. Det er også eit av få land i ASS som har betydlege ordningar for behandling av hiv-smitta med medisinar som hindrar at hiv går over i aids, såkalla antiretroviral terapi (UNAIDS 2003a).
For ASS over det heile derimot ser det ikkje ut til at epidemien er på tilbakegang (UNAIDS 2003b). Samtidig har nok innsatsen mot aids aldri vore større, og ettersom verknadene av epidemien blir tydelege, og folk får erfaring med bruk av kondom, kan ein håpe at epidemien går mot ein knekk dei næraste åra, både i ASS og resten av verda. Merksemda epidemien vart gjeven i Sør-Afrika under siste val er eit godt teikn på at aids blir teke alvorleg. Det er også håp for at fleire afrikanarar kan dra nytte av antiretroviral terapi som kan dempe effekten av epidemien. Særleg medisin for å hindre smitte frå mor til barn ved fødsel er i denne samanhengen viktig. Til slutt kan ein håpe på at forsøk med vaksiner i til dømes Malawi (Banda 2004) vil bera frukter i framtida.
Inntil då vil det viktigaste arbeidet handla om å hindra spreiing av hiv, med kondom som det viktigaste våpenet. For å få folk til å bruka kondom må ein endre haldningane til sex og kondombruk og innrømme kor stort omfang epidemien har. Når t.d. ungdom er svært utsett for å bli smitta frå sex, må både foreldre, kyrkjelege organisasjonar og stat innsjå at også denne gruppa treng kunnskap om og tilgang til kondomar.
Kozlov Nunataks
Kozlov Nunataks er ei gruppe nunatakar som ligg 8 nautiske mil (15 km) nord for Mount Parviainen i Tula Mountains i Enderby Land. Nunatakane vart vitja av geologar frå Den sovjetiske antarktisekspedisjonen i 1961–62, som namngav dei etter M.I. Kozlov, ein sovjetisk pilot.
Kafe Kaffan
Kafeen vart driven av gjestene, og var organisert som eit kollektiv der allmøtet, der alle hadde møterett, tok avgjerder og delegerte makt til eit arbeidsutval. Kafeen vart ikkje registrert som ei verksemd eller organisasjon, og dette gjorde at kafeen hadde problem med å få tilskot. Kafeen hadde eit stort utval bøker som vart donert av gjevarar og delvis frå Oktober-bokhandelen i Haugesund. Kafeen vart òg nytta til møte og andre samlingar på venstresida i Bergen.
Reguleringsventil
Ein reguleringsventil er eit pådragsorgan i eit prosessanlegg. Ved å opna eller stengja ventilen heilt eller delvis, kan ein regulera væske- eller gasstraumen gjennom eit røyr slik at ein oppnår den ønskte prosessverdien. Ventilen vert styrt elektrisk, hydraulisk eller pneumatisk av eit forstillingselement, som igjen er styrt av ein ventilstillar som får signal frå ein regulator.
Seteventilar
Seteventilen, også kalla pluggventil eller plugg- /seteventil er den vanlegaste typen reguleringsventil. Ein seteventil krev lite vedlikehald og regulerer godt.
Dei to hovuddelane av ein seteventil er ventil og aktuator. Ventildelen ligg inni ventilhuset. Ventilen og aktuatoren er samansette av fleire delar.
Hovuddelane i ventilen er:
Trimmen er eit felles namn på plugg og sete. Trimmen verkar slik at mediet i prosessrøyret strøymer gjennom opninga mellom pluggen og setet. Når pluggen tettar mot setet, stoppar straumen. For at ikkje mediet skal leka ut, vert det brukt ein pakkboks. Ein vanleg pakkboks er samansett av pakningar, pakkboksstrammar og ei fjør. Pakningane er vanlegvis av teflon og ligg rundt spindelen. For at dei skal halda tett, ligg det ein pakkboksstrammar over dei med skruar som kan trekkjast til slik at pakningane og fjøra vert trykte saman.
Aktuatoren er vanlegvis ein membranmotor. Hovuddelane i ein membranmotor er:
Krafta som membranmotoren arbeider med, er gitt av styretrykket og arealet til trykkflata på membranen: F = P * A. Når denne krafta overvinn krafta frå fjøra, pressar membranen spindelen nedover. Trykket som skal til før spindelen flyttar seg, er vanlegvis 0,2 bar. Når trykket er 1 bar, skal ventilpluggen vanlegvis tetta mot setet.
For at ventilen skal verka, må ein òg overvinna krafta som kjem frå prosesstrykket, det vil seia trykkfallet mellom innløps- og utløpssida, og friksjonen i pakkboksen. Dette oppnår ein ved å benkjustera ventilen. Det vil seia at ein justerer fjørspennet til aktuatorfjøra slik at det tilsvarer krafta frå prosessen og friksjonen. Benkjustering vert utført utan trykk i prosessrøyret.